கேள்வி: இலங்கையின் பாரம்பரிய அரிசி குறித்து விரிவாக சொல்லுங்கள்.
பதில்: __FORCETOC__ கி.மு 800 ஆம் ஆண்டு காலப்பகுதிகளில் இலங்கையில் நெல் இருந்ததாக ஆவணச் சான்றுகள் கூறுகின்றது. கி.மு 390 ஆம் ஆண்டு காலப்பகுதிகளில் அமைக்கப்பட்ட நீர்ப்பாசனம் கட்டமைப்புகள், நீர்த்தேக்கங்கள் , ஒன்றோடொன்று இணைக்கப்பட்ட கால்வாய்கள் இக் கூற்றைப் பிரதிபலிக்கின்றன. அரிசி சாகுபடியானது பொருளாதார நடவடிக்கைக்கு மட்டுமல்ல வாழ்க்கைக்கும் வழி வகுத்தது. இவ்வாறு தலைமுறை தலைமுறையாக கடந்து வந்த அரிசியின் வகைகள், இலங்கையின் பாரம்பரிய, சுதேச அல்லது வழிவழியான அரிசி வகைகள் என அழைக்கப்படுகின்றன. ஒரு காலத்தில் இலங்கை, கிழக்குத் தானியக் களஞ்சியம் என பிரபலமடைந்திருந்ததுடன் மற்ற நாடுகளுக்கு 2000 ற்கு மேற்பட்ட உள்நாட்டு அரிசி இரகங்களை வழங்கியது. இலங்கையின் அரிசிச் சாகுபடியானது தூயதாகவும், நல்லதாகவும் கருதப்பட்டது. அரிசி சாகுபடி செயன்முறையும் அதன் தூய இயல்பும் இலங்கையின் பாரம்பரிய அரிசி சாகுபடியை நிலையானதாக்கியது. 16 ஆம் மற்றும் 18 ஆம் நூற்றாண்டிலிருந்து 20 ஆம் நூற்றாண்டு வரை ஐரோப்பிய ஒன்றியம் வலியுறுத்தலினால் பெருந்தோட்டப் பயிர்கள் உற்பத்தி செய்யப்பட்டது. எனினும் மக்கட்தொகை அதிகரிப்பு காரணமாக, 1950ல் எச் தொடர் அரிசி வகைகள் அறிமுகப்படுத்தப்பட்டது அத்துடன் அறுவடையை அதிகரிப்பதற்கு இரசாயன உரங்கள் பயன்படுத்தப்பட்டதன் விளைவாக அரிசி மகசூலானது சராசரியாக 0.65 மீட்டர்/ஹெக்டேர் இலிருந்து 1.73 மீட்டர்/ஹெக்டேர் ஆக அதிகரித்தது. இந்த செயல்பாட்டில், பெருமளவான குளூட்டாமிக் காடி, சத்துக்கூடிய உயிர்ச்சத்துகள், அதிகளவிலான நார்ச்சத்து, குறைந்த சர்க்கரை உயர்த்தல் குறியீடு என்பனவற்றை உள்ளடக்கிய பலவகையான பாரம்பரிய அரிசிவகைகளை இலங்கை இழந்துவிட்டது.http://www.priu.gov.lk/news_update/features/20020301value_of_rice.htm 1980ல், 90 சதவீதமான பண்ணை நிலங்களில் புதிதாக வளர்ச்சியடையும் அரிசி வகைகள் சாகுபடி செய்யப்பட்டன. பெரியளவு அறுவடையை குறைந்த செலவில் பெறுவதற்கு இரசாயன பதார்த்தங்கள், சேதனப் பசளைகள் மற்றும் பூச்சி கொல்லிகள் மூலம் கலப்பின அரிசிவகைகள் 95 வீதம் இலங்கையில் பயிரிடப்படுகின்றன. ஆனால் தற்போதைய போக்கானது சேதன உணவுகள் உட்கொள்வது நன்மையானது என்றும், இரசாயன பதார்த்தங்கள் மற்றும் பூச்சி கொல்லிகள் தீங்கானது என்றும் மக்களுக்கு விழிப்புணர்வை ஏற்படுத்துகின்றது. நீண்ட ஆயுள் மற்றும் காலனித்துவ காலத்திற்கு முந்தைய தலைமுறையினரின் உடல் நலத்தைக் கருத்திக்கொண்டு பாரம்பரிய அரிசிச் சாகுபடி மீண்டும் தலையெடுக்கத் துவங்கியுள்ளது.